ORDE do 22 de marzo de 2005 pola que se aproba a conta xeral de liquidación e se distribúe o caudal remanente da herdanza intestada de Juana Estefanía Castilla Rodríguez.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/05/2005

Antecedentes.
Por comunicación do Xulgado de Primeira Instancia número nove de Vigo iniciouse o expediente para o recoñecemento da Comunidade Autónoma de Galicia como herdeira do ab intestato de Juana Estefanía Castilla Rodríguez, de acordo co disposto nos artigos 153 e 154 da Lei 4/1995, do 24 de maio, do dereito civil de Galicia, que regulan a sucesión intestada a favor da Comunidade Autónoma de Galicia.
Juana Estefanía Castilla Rodríguez, co derradeiro domicilio en Vigo, finou o 14 de decembro de 1997 outorgando testamento ante Lus Solano Aza o 7 de xullo de 2002, datos que quedan acreditados polo Xulgado de Primeira Instancia número seis de Vigo.
Por auto de declaración de herdeiros 410/2003, do 13 de maio de 2003, e auto aclaratorio do 20 de maio de 2003 o Xulgado de Primeira Instancia número seis de Vigo declarou vacante a súa herdanza adxudicando esta á Comunidade Autónoma de Galicia.
O 31 de xullo de 2003 publicouse no Diario Oficial de Galicia o anuncio polo que se daba publicidade á apertura do prazo de información pública do dito expediente, non habendo ningunha petición dos ditos bens.
A Consellería de Familia, Xuventude, Deporte e Voluntariado en función do artigo 14.1º do Decreto 94/1999, do 25 de marzo, sobre réxime administrativo da sucesión intestada en favor da Comunidade Autónoma de Galicia solicita a excepción do alleamento do piso da rúa Bolivia 8-1º D da cidade de Vigo para dedicalo a mulleres víctimas de violencia de xénero e menores, dentro polo tanto dos fins de asistencia social aos que se refire o citado decreto. Solicitando tamén os cartos da herdanza para dedicalos aos fins anteriormente descritos.
Fundamentos xurídicos.
Lei 4/1995, do 24 de maio, do dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 de marzo, polo que se aproba o regulamento que executa a Lei 3/1985.
Lei 30/1992, do 26 de novembro, de réxime surídico das administracións públicas e procedemento administrativo común.
Código civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da herdanza e feitas as correspondentes propostas de distribución do caudal hereditario
RESOLVO:
1. Estimar conforme a seguinte conta xeral de liquidación da herdanza de Juana Estefanía Castilla Rodríguez:
A) Bens e dereitosValor
Bens inmobles
Piso na rúa Bolivia 8-1 D234.500 A
Concesión de dous nichos no cemiterio
do Pereiro de Vigo3.300,00 A
Tesouraría
Caixanova CCC 2080 0000 72 000277234492,44 A
Banco de Galicia CCC 0097 8903 71 0700040452154.915,50 A
Total de bens e dereitos392.807,94 A
B) Gastos
Rexistro da Propiedade nº 5 de Vigo17,43 A
Axudas de custo desprazamentos48,20 A
Ferretaría Nova Berma (cambio pechaduras)142,00 A
Rexistro da Propiedade nº 5 de Vigo158,61 A
Concello de Vigo (taxas do cemiterio)65,00 A
Total de gastos431,24 A
C) Total líquido392.376,70 A
2. Tendo en conta:
* O caudal hereditario remanente líquido resultante: 389.076,70 A.
* Os pagamentos realizados pola Consellería de Economía e Facenda: 431,24 A.
* A solicitude da Consellería de Familia, Xuventude, Deporte e Voluntariado.
a) Adscribir, en atención ao destino cultural e asistencia a que están afectos estes bens hereditarios, o inmoble e pertenzas do piso da rúa Bolivia 8-1º D da cidade de Vigo, inscrito no Rexistro da Propiedade de Vigo no tomo 619, folio 23, predio 60.802, inscrición 5ª, á Consellería de Familia, Xuventude, Deporte e Voluntariado, que solicitou a excepción ao alleamento do citado ben segundo o artigo 14.1º do Decreto 94/1999, do 25 de marzo, sobre réxime administrativo da sucesión intestada en favor da Comunidade Autónoma de Galicia, sendo por conta da citada consellería todas as débedas e obrigas relativas ao inmoble adscrito non incluídas na conta xeral de liquidación da herdanza de Juana Estefanía Castilla Rodríguez.
b) Integrar no patrimonio da Comunidade Autónoma de Galicia o dereito de uso dos nichos nº 3 e 4 da clase 3ª, zona 1ª do cemiterio do Pereiro en Vigo, xa que non houbo ningunha petición deles e non procede a súa venda ao estaren ocupados pola falecida e outros parentes, quedando afectos aos fins marcados na Lei 4/1995, do 24 de maio, de dereito civil de Galicia.
c) Ordenar o destino de 431,24 A á Consellería de Economía e Facenda en compensación dos pagamentos realizados por este departamento a conta do citado caudal hereditario.
d) Adxudicar o destino da cantidade resultante do caudal hereditario, 154.576,70 A á Consellería de Familia, Xuventude, Deporte e Voluntariado para o destino de asistencia social na cidade de Vigo.
3. Esta resolución pon fin á vía administrativa e contra dela poderase interpoñer: recurso potestativo de reposición no prazo dun mes, contado desde o día seguinte ao da súa notificación, perante este órgano administrativo de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contecioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme o disposto nos artigos 46, 10 e 14 da Lei 29/1998, reguladora da xurisdición contencioso-administra
tiva, sen prexuízo de que o interesado considere exercer calquera outro recurso que estime oportuno.
Santiago de Compostela, 22 de marzo de 2005.
José Antonio Orza Fernández
Conselleiro de Economía e Facenda
CONSELLERÍA DE POLÍTICA AGROALIMENTARIA E
DESENVOLVEMENTO RURAL